സഞ്ജുവും രാജസ്ഥാനും വേര്പിരിയുന്നു? പുതിയതായി രണ്ട് ടീമുകള് കൂടി എത്തുന്നതോടെ ഇന്ത്യന് പ്രീമിയര് ലീഗ് ഇനി കൂടുതല് ആവേശം പകരും. ടീമുകള് ഏതൊക്കെ താരങ്ങളെ നിലനിര്ത്തുമെന്നും, ആരെയൊക്കെ ഒഴിവാക്കുമെന്നും അറിയാനുള്ള ആകാംഷയിലാണ് ആരാധകര്. എല്ലാ ടീമുകള്ക്കും മലയാളി ആരാധകരുണ്ടെങ്കിലും, രാജസ്ഥാന് റോയല്സിന്റെ നല്ലൊരു ശതമാനം ആരാധകരും മലയാളികളാണ് എന്നതാണ് വസ്തുത. കാരണം, സഞ്ജു സാംസണ് തന്നെ. കൊല്ക്കത്ത നൈറ്റ് റൈഡേഴ്സിലൂടെയാണ് സഞ്ജു ഐപിഎല്ലില് എത്തുന്നതെങ്കിലും, താരം കൂടുതല് ശ്രദ്ധിക്കപ്പെടുന്നത് രാജസ്ഥാനിലൂടെയാണ്. ഒടുവില് ടീമിന്റെ ക്യാപ്റ്റനുമായി. എന്നാല് സഞ്ജുവും രാജസ്ഥാനും വഴിപിരിയുകയാണോ എന്ന സംശയമാണ് സോഷ്യല് മീഡിയ പങ്കുവയ്ക്കുന്നത്. രാജസ്ഥാന് റോയല്സിനെ സഞ്ജു ഇപ്പോള് ഇന്സ്റ്റഗ്രാമില് ഫോളോ ചെയ്യുന്നില്ലെന്നതാണ് ഇതിന് കാരണം. നിലവില് സഞ്ജു ഇന്സ്റ്റഗ്രാമില് ഫോളോ ചെയ്യുന്ന ഏക ടീം ചെന്നൈ സൂപ്പര് കിങ്സാണ്. ഇത്, സഞ്ജു അടുത്ത സീസണില് സിഎസ്കെയിലേക്ക് എത്തിയേക്കുമെന്ന അഭ്യൂഹത്തിനാണ് തുടക്കമിട്ടിരിക്കുന്നത്. ഇക്കാര്യത്തില് സഞ്ജുവും രാജസ്ഥാനും ചെന്നൈയും പ്രതികരിച്ചിട്ടില്ല. എന്തായാലും, സഞ്ജു രാജസ്ഥാനെ ഒഴിവാക്കി ഐപിഎല് ടീമുകളില് ചെന്നൈയെ മാത്രം ഇന്സ്റ്റഗ്രാമില് ഫോളോ ചെയ്യുന്നത് ആരാധകരുടെ സംശയത്തിനും ശക്തി പകരുന്നുണ്ട്. പ്രസാദ്